《伏波祠怀古》
明代·郑定

荒祠衰草已凄然，犹有邦人话往年。铜鼓苔生秋雨后，宫墙花落夕阳边。

竹书早著平蛮策，沙井空馀饮马泉。词客经过休感慨，云台麟阁总寒烟。

作者简介：元明间福建闽县人，字孟宣。元末为陈友定记室。友定败，浮海入交、广间。久之，还居长乐。洪武末，累官至国子助教。好击剑，工诗及古篆、行书，为闽中十才子之一。有《郑博士诗》、《澹斋集》。